دەشقۆتان
دەشقۆتان (بە عەرەبی: دشقوتان،بە سوریانی: ܕܫܩܘܬܢ) گوندێکە لە قەزای تلکێف لە پارێزگای نەینەوا لە باکووری عێراق. دەشقۆتان دەکەوێتە ڕۆژاوای باشووری کوردستان. ھەروەھا دەکەوێتە ناوچە جێناکۆکەکانی عێراق و دەشتی نەینەوا. ژمارەی دانیشتووانەکەی لە ساڵی ٢٠٢٠ بە ١١٢ کەس مەزەندە کراوە، لە ئاشوورییەکانن.

دەکەوێتە ٢٥کم لە رۆژھەڵاتی شارەدێی ئەلقۆش و ٥٠کم لە باکووری شاری مووسڵ. دەشقۆتان خاوەنی نزیکەی ٥کم زەوی کشتوکاڵی باشە، گوندەکە دەکەوێتە سەر گردێک و دەورە دراوە بە چەندین چۆڵەوانی، ھەروەھا ڕووبارێکی بچووکی ھەیە کە بە درێژایی لای ڕۆژئاوای گوندەکە دەڕوات.

مێژوو 
کۆمەڵەی یارمەتی ئاشووری لە ساڵی ٢٠١٢ پەمپێکی ئاوی بۆ گوندەکە دابین کرد. لیژنەی باڵای کاروباری مەسیحییەکان تا ساڵی ٢٠١٣، ٣٣ خانوو و کڵێسایەکی لە دەشقۆتان دروستکردبوو. دانیشتوانی گوندەکە لە مانگی ئابی ٢٠١٤ ناچار بوون لە ھێرشی دەوڵەتی ئیسلامی لە عێراق و شام ھەڵبێن. لە ساڵی ٢٠١٥دا ١٥ بنەماڵەی مەسیحی ئاوارە نیشتەجێی دەشقۆتان بوون. لە مانگی تشرینی یەکەمی ٢٠١٩دا لەلایەن ئاژانسی ئەمریکا بۆ گەشەپێدانی نێودەوڵەتییەوە مۆلیدەیەکی کارەبا بۆ گوندەکە دابینکرا. تا مانگی ئازاری ٢٠٢١ گوندەکە ١١٢ ئاشوری لە ٢٥ بنەماڵەدا نیشتەجێیە.

ئەمانەش ببینە 
 قەزای تلکێف
 پارێزگای نەینەوا
 دەشتی نەینەوا
 ناوچە جێناکۆکەکانی عێراق

سەرچاوەکان 

ناوەندەکانی قەزاکانی عێراق
شوێنە ئاوەدانەکانی پارێزگای موسڵ
باشووری کوردستان
کوردستان
جوگرافیای کوردستان